afsender og modtager

En tekst, et billede, en emoji og en SMS er alle modaliteter, som har et budskab. Noget som en person vil fortælle til en anden person.

Alle budskaber har altså en afsender og en modtager. Afsenderen er den der sender budskabet, og modtageren er den, der får budskabet.

Når afsender og modtager er i samme rum, kan modtageren ud fra afsenderens mimik og kropssprog “læse”, hvordan beskeden skal forstås. Og afsenderen kan se og høre, hvordan modtageren reagerer på beskeden.

Arbejd i gruppe af 3-4. elever med de 3 aktiviteter:

**Aktivitet 1:**

Hver elev siger sætningen: “okay, men så er det også din tur bagefter”.

Elev nr. 1: sætningen siges glad

Elev nr. 2: sætningen siges ligeglad

Elev nr. 3: sætningen siges drillende

Elev nr. 4: sætningen siges vredt

* Hvad betyder måden budskabet siges på for betydningen af indholdet?
* Kan I finde andre måde at sige sætningen på?

**Aktivitet 2:**

Sig sætningerne igen - denne gang stående.

Sæt kropssprog på.

Byt, så I ikke har den samme udtryksmåde igen.

Når afsender og modtager ikke kan se hinanden - når kommunikationen er ansigtsløs - kan det være svært at forstå helt præcist, hvad afsenderen mener med budskabet.

**Aktivitet 3:**

Diskuter i gruppen forskellige måder at opfatte budskaberne:

Jeg smadrer dig

Drengerøv

Bare vent…

Find selv på andre budskaber med flere betydninger.